Festival de Eurovisión 2012

O **LVII Festival da Canción de Eurovisión** celebrouse os días 22, 24 e 26 de maio de 2012 na cidade de Bakú, Azerbaidján tras a vitoria deste país na edición de 2011.

A gañadora desta edición foi Loreen, representante de Suecia, que obtivo 372 puntos polo seu tema *Euphoria*, conseguindo o segundo lugar histórico en canto a cantidade de puntos. O podio completárono Rusia, con 259 puntos, e o terceiro lugar foi para Serbia con 214 puntos. O país anfitrión, Azerbaidján, chegou ata a 4ª posición con 150 puntos, e Albania logrou a 5° posición con 146 puntos, o seu mellor resultado histórico. Cabe destacar que 3 dos *Big Five* colocáronse no Top 10: Alemaña, Italia e España, conseguindo as posicións 8ª, 9ª e 10ª respectivamente.

## Festival 
### Semifinais 
A primeira semifinal realizouse o 22 de maio de 2012 e a segunda o 24 de maio de 2012. 36 países tiveron que pasar polas semifinais, polo que en cada unha delas participaron 18 países, clasificándose 10 en cada unha delas.
O 25 de xaneiro de 2012, por sorteo, determinouse en que final participaría cada país. A orde de actuación de cada semifinal decidiuse igualmente por sorteo o 20 de marzo dese ano.

#### Semifinal 1 
A primeira semifinal do Festival de Eurovisión 2012, celebrouse o martes 22 de maio. Dez países, dun total de dezaoito que participaban nela, pasaron á final do sábado. Un total de 21 países tiveron dereito a voto nesta semifinal, incluíndo a Azerbaidján, España e Italia, que como membros do Big Five xa estaban clasificados á final. 
[miniatura|250px|dereita|[Romanía logrou clasificarse á final co grupo Mandinga e o seu tema *"Zaleilah"*.]]
[250px|miniatura|dereita|[Albania e Rona Nishliu lograron o mellor resultado da súa historia, 2° (semifinal) e 5° (Final).]]

#### Semifinal 2 
A segunda semifinal tivo lugar o xoves 24 de maio. Participaron dezaoito países dos cales dez pasaron á final. Un total de 21 países tiveron dereito a voto, incluíndo a Alemaña, Francia e o Reino Unido, que xa estaban clasificados na final.

[250px|miniatura|dereita|[Eva Boto representando a Eslovenia coa canción *"Verjamem"*]]
[250px|miniatura|dereita|[Nina Badrić representando a Croacia coa canción *"Nebo"*]]

### Final 
A final do Festival celebrouse o sábado 26 de maio no Baku Crystal Hall de Bakú, Azerbaidján ás 21:00 horas CET. O dúo ganador anterior de Eldar Gasimov/Nigar Jamal abriu o festival interpretando "Running Scared". Tras isto, deuse paso á presentación dos 26 finalistas, récord desde a instauración das semifinais, compostos polos 6 clasificados directos (Azerbaidján, e o Big Five), 10 clasificados da primeira semifinal e 10 clasificados da segunda semifinal.

Trala actuación dos 26 finalistas, comezaron os 15 minutos das votacións, como resultado do cambio que a UER realizou respecto ao tempo de votación, sendo agora imposible votar durante as actuacións. Durante o tempo de votación e reconto dos votos, no recinto anfitrión procedeuse á actuación do cantante local Emin Agalarov.

Desde o inicio das votacións, Suecia, Rusia, Serbia e Albania comezaron a recibir a maior cantidade de votos, levándoos rapidamente ás primeiras posicións. Trala votación, e con moita anticipación, Suecia converteuse na gañadora da edición con 372 puntos. Destacou a posición de tres países do Big Five no top 10, Alemaña, Italia e España, acadando os postos 8º, 9º e 10º respectivamente.

[miniatura|240px|A cantante [Loreen co seu tema *"Euphoria"* logrou a quinta vitoria de Suecia con 372 puntos.]]

Fonte: Festival de Eurovisión 2012 (www.eurovision-spain.com)

### Votacións 
#### Máximas puntuacións 
Trala votación os países que recibiron 12 puntos na final foron:

## Notas 
## Véxase tamén 
### Ligazóns externas 
* Eurovision Song Contest official website